Grys Skakerings - INK - INK Grys Skakerings - INK
Titel: Grys Skakerings
Datum gepubliseer: 16 September 2019 Aantal woorde: 180 180 Kere gelees ♥2
‘Jy is nou een van hulle,’ fluister sy.
Rillings vee oor my terwyl ek kyk na die trio wat in ons rigting grinnik. Ek wou dit nie glo nie. Tog … toe ek my oë toemaak, kon ek steeds alles rondom my sien, hoewel dit in grys skakerings was.
‘Wat gaan jy doen?’ vra Alyssa, bekommernis skyn uit haar oë.
Ek kners my tande en kyk na die verskrikte gesigte van die inwoners van ons klein dorpie. Ek wou nie my huis verlaat nie. Maar om selfs die boelie van die plek te sien bewe onder my blik …
‘Ek aanvaar my lot.’ Ek omhels my suster en stap na die vreemdelinge wat middernag na ons dorp gekom het.
Die trio van hekse glimlag en ‘n mantel in verskillende pers skakerings na vore gebring – dieselfde as s’n, maar tog baie anders.
‘Welkom, Suster,’ sê hulle eenstemmig terwyl hulle dit oor my trek.
Ek aanvaar die warmte wat dit bied en waai in afskeid na my suster en loop saam met my nuwe susters in die mis in.